פייר טורז'ון

פייר ז'וליאן טורז'ון (בצרפתית: Pierre Julien Turgeon, מוכר אצל דוברי אנגלית כפייר טרג'ון; נולד ב־28 באוגוסט 1969) הוא שחקן הוקי קרח קנדי-צרפתי ומאמן לשעבר. נבחר במקום הראשון על ידי באפלו סייברס בדראפט ה-NHL ב-1987 ושיחק במשך 19 עונות עבור באפלו סייברס, ניו יורק איילנדרס, מונטריאול קנדיאנס, סנט לואיס בלוז, דאלאס סטארס וקולורדו אוולאנש. הוא אחיו הצעיר של שחקן ה-NHL לשעבר, סילבן טורז'ון. אחד מ-46 שחקנים שכבשו 500 שערים בקריירה. טורז'ון התקבל להיכל התהילה של ההוקי ב-13 בנובמבר 2023.

קריירת משחק
שנים מוקדמות
טורז'ון היה חבר בנבחרת קנדה שהייתה מעורבת במהלך הקטטה בפיישטיאני, קטטה לפינוי ספסל בין קנדה לברית המועצות במהלך משחק הגמר של אליפות העולם בהוקי קרח לנוער 1987 בפיישטיאני, צ'כוסלובקיה (כיום סלובקיה) ב-4 בינואר 1987. הוא היה הקנדי היחיד שלא עזב בתחילה את הספסל עד שהמאמן הקנדי ברט טמפלטון שכנע אותו להחליק על הקרח. רבים מחבריו לקבוצה מעולם לא סלחו על כך שלא הצליח להגן על חבריו לקבוצה. במילותיו של אוורט סאניפאס: "אני מחפש מישהו שיעזור ל(סטפן) רואה ואני מסתכל על הספסל. הכלב הזה טורז'ון, פשוט יושב שם, עם הראש למטה. הוא לא יזיז את הישבן שלו מהספסל... הוא פשוט יושב שם כשכולם על הספסל הסובייטי ולפחות אחד מהחבר'ה שלנו בבעיה אמיתית..."  בנוגע לאי עזיבת הספסל, הצהיר טורז'ון ב-2017: "זה לא היה התפקיד שלי. לא הייתי צריך להילחם."

באפלו סייברס
טורז'ון נבחר בדראפט על ידי באפלו סייברס כבחירה הכללית הראשונה בדראפט ה-NHL ב-1987. קריין הסייברס ריק ז'נרט, הטביע את הביטוי "או-לה-לה פייר" עבור טורז'ון.

טורז'ון השפיע במהירות על הסייברס ברגע שהופיע. צבר 42 נקודות במהלך עונת 1987/88, סיים שמיני בקרב הטירונים ועזר לסייברס להגיע לפלייאוף גביע סטנלי בפעם הראשונה מזה שלוש שנים. תפוקתו עלתה ל-88 נקודות בעונת 1988/89, סיים בקבוצתו ראשון בשערים, באסיסטים ובניקוד ומהר מאוד הפך לחביב האוהדים. בעונת 1989/90, הפך לכוכב כשצבר 106 נקודות שהעמידוהו שביעי בליגה ו-66 אסיסטים שמיקמו אותו תשיעי בליגה. שיחק במשחק האולסטאר ב-1990. תפוקתו צנחה בעונת 1990/91 ל-79 נקודות, אך נותר שחקן יציב וסיים שני בקבוצה בניקוד.

ניו יורק איילנדרס
ב-25 באוקטובר 1991, לאחר למעלה מארבע שנים עם הסייברס הועבר טורז'ון בעסקת חילופין (יחד עם בנואה הוג, אוווה קרופ ודייב מקלוויין) לניו יורק איילנדרס בתמורה לפט לפונטיין, רנדי ווד, רנדי הילייר ושיקולים עתידיים. טורז'ון צלח את המעבר והשתלב מצוין בקבוצה, כשסיים את עונת 1991/92 עם 95 נקודות בסך הכול ובמקום ה-13 בליגה. העונה הטובה ביותר של טורז'ון כשחקן איילנדרס הייתה 1992/93, אז כבש 58 שערים ו-132 נקודות, סיים חמישי בניקוד (בשוויון עם טמו סלאנה) ושישי בשערים בליגה (בשוויון עם סטיב אייזרמן). בנוסף עזר להוביל את האיילנדרס לגמר חטיבת ויילס, שם הפסידה לזוכה העתידית בגביע סטנלי מונטריאול קנדיאנס בחמישה משחקים. בדרך, ניצחו האיילנדרס את וושינגטון קפיטלס והביכו את אלופה הקודמת ששמרה פעמיים על תוארה, פיטסבורג פינגווינס.

סדרת הסיבוב הראשון, בה ניצחו האיילנדרס בשישה משחקים, ידועה לשמצה בשל תקרית על הקרח. לאחר שהבקיע טורז'ון שער והעלה את האיילנדרס ליתרון 5:1 במהלך המשחק השישי בקולוסיאום של נסאו, דייל האנטר מהקפיטלס נכנס בגופו של טורז'ון מאחור כשחגג את שערו. טורז'ון סבל מפריקת כתף והחמיץ את ששת המשחקים הראשונים בסדרה שלאחר מכן מול הפינגווינס. האנטר קיבל השעיה של 21 משחקים בשל הפגיעה. בחצי הגמר מול מונטריאול קנדיאנס, צבר טורז'ון חמש נקודות בארבעה משחקים. האיילנדרס, שהאמינו שיצליחו להעפיל לגביע סטנלי באותה שנה ולפגוש את לוס אנג'לס קינגס, לא השתוו לקנדיאנס בשל פציעתו. האיילנדרס הודחו מהפלייאוף לאחר סדרה קשה של חמישה משחקים, שניים מהם הוכרעו בהארכה. לאחר אותו פלייאוף, זכה טורז'ון בגביע ליידי בינג.

בעונת 1993/94 ירד טורז'ון מעל בימת המובילים לאחר שתפוקתו דעכה ל-94 נקודות, אך עודנו נותר שחקן מוצלח וב-69 משחקים כבש 38 שערים בדיוק כמו שנתיים לפני כן וסיים במקום ה-14 בניקוד בליגה וראשון בקבוצה בניקוד ובאסיסטים.

מונטריאול קנדיאנס
לאחר סיום עונת 1994/95 שהוגבלה ל-48 משחקים, החליט מנכ"ל האיילנדרס דון מלוני, לבנות מחדש את הקבוצה שכללה את החלפת טורז'ון וולדימיר מלאחוב למונטריאול קנדיאנס בתמורה לקירק מאלר, מת'יו שניידר וקרייג דארבי במועד החילופין. אף בפעם השנייה להעברתו בקריירה באמצע עונה, הצליח להשתלב בין שורות הקבוצה כשצבר 20 נקודות ב-15 משחקים. אמנם סיים את העונה עם 47 נקודות בסך הכול - התפוקה הנמוכה ביותר מלבד עונת הטירונות.  טורז'ון מונה לקפטן הקנדיאנס בעונת 1995/96 לאחר עזיבתו של מייק קין לקולורדו אוולאנש בדצמבר 1995. במהלך העונה, טורז'ון היה קרוב לצבור 100 נקודות, כשהבקיע 38 שערים ו-58 אסיסטים עבור 96 נקודות. כן שיחק במשחק האולסטאר ב-1996.

ב-29 באוקטובר 1996, בפעם השלישית בקריירה הועבר טורז'ון בעסקת חילופין לסנט לואיס בלוז (יחד עם רורי פיצפטריק וקרייג קונרוי) בתמורה למורי ברון, שיין קורסון ובחירת סיבוב חמישי בדראפט ה-NHL של 1997. טורז'ון בילה את חמש העונות הבאות בהפקה טובה עם שחקנים מוצלחים כמו ברט האל, כריס פרונגר, אל מקיניס וגרנט פיהר כחברים לקבוצה. צבר יותר מ-70 נקודות בממוצע לעונה וכבש כמה שערי מפתח בפלייאוף במהלך שהייתו בסנט לואיס.

דאלאס סטארס/קולורדו אוולאנש
ב-1 ביולי 2001, הצטרף טורז'ון לדאלאס סטארס כשחקן חופשי ולאחר מכן לקולורדו אוולאנש כשחקן חופשי ב-3 באוגוסט 2005. טורז'ון לקח שנת חופש במהלך עונת 2004/05 שבוטלה. עם החתימה לאוולאנש טורג'ון החליף את מספר חולצתו 77 ל-87, שכן המספר הוצא לגמלאות על ידי קולורדו עבור ריי בורק.

ב-8 בנובמבר 2005, הפך טורז'ון לשחקן ה-34 בתולדות ה-NHL שכובש 500 שערים, כשהוא עושה זאת מול סן חוזה שארקס. ב-5 בספטמבר 2007, הצהיר על פרישה מה-NHL.
ימין|ממוזער|טורז'ון מול מריו למיה בעימות, 2009
לאחר הפרישה
טורז'ון נחשב כמועמד לקבלה להיכל התהילה של ההוקי כבר ב-2010, אך טרם נבחר. ב-2023, לאחר 13 שנות המתנה נבחר להיכל התהילה ב-13 בנובמבר. לפני קבלתו, היה אחד מחמישה שחקנים (פטר בונדרה, ג'רמי רוניק, קית' טקצ'אק ופט ורביק) שכבשו 500 שערים בקריירה וזכאים להתקבל, אך לא התקבלו להיכל התהילה.

בנוסף, הפך לשחקן התשיעי שנבחר ראשון בדראפט שהתקבל להיכל התהילה. (אחרים: ז'ילבר פרו, גי לפלר, דני פוטוון, דייל האוורצ'ק, מריו למיה, מייק מודנו, מאטס סונדין ואריק לינדרוס.)

קריירת אימון
ב-10 ביולי 2017, טורז'ון נבחר כרכז ההתקפי של לוס אנג'לס קינגס. ב-8 ביוני 2018, הקינגס הודיעו שהם קיבלו את התפטרותו של טורז'ון כדי לעזוב את הארגון מסיבות משפחתיות.

חיים אישיים
לטורז'ון ולאליזבת אשתו יש ארבעה ילדים והם גרים כיום בצ'רי הילס וילג', קולורדו. ביתם אליזבת, מתה בתאונת דרכים ב-23 בדצמבר 2010 קרוב לווהן, ניו מקסיקו, בגיל 18. טורז'ון ייצג את קנדה ב-Little League World Series בשנת 1982. בנו דומיניק, נבחר במקום ה-63 בדראפט על ידי דטרויט רד וינגס בדראפט ה-NHL ב-2014.3rd Round Draft Pick, NHL.com, June 28, 2014. בתו, ולרי טורז'ון, הייתה בעמדת חלוץ בקבוצת הוקי קרח נשים של הרווארד קרימזון ושיחקה במשך שתי עונות.

סטטיסטיקה
עונה סדירה ופלייאוף
עונה סדירהפלייאוף עונה מועדון ליגה מש ש א נק דע מש ש א נק דע 1984/85 בוראסה אנז'וון QMAAA 41  49  52  101  26 5  3  8  11  2 1985/86 גרנבי ביזון QMJHL 69  47  67  114  31————— 1985/86 קנדה בינלאומי 11  2  4  6  2 —  —  —  —  — 1986/87 גרונבי ביזון QMJHL 58  69  85  154  8 7  9  6  15  15 1987/88 באפלו סייברס NHL 76  14  28  42  34 6  4  3  7  4 1988/89 באפלו סייברס NHL 80  34  54  88  26 5  3  5  8  2 1989/90 באפלו סייברס NHL 80  40  66  106  29 6  2  4  6  2 1990/91 באפלו סייברס NHL 78  32  47  79  26 6  3  1  4  6 1991/92 באפלו סייברס NHL 8  2  6  8  4 —  —  —  —  — 1991/92 ניו יורק איילנדרס NHL 69  38  49  87  16 —  —  —  —  — 1992/93 ניו יורק איילנדרס NHL 83  58  74  132  26 11  6  7  13  0 1993/94 ניו יורק איילנדרס NHL 69  38  56  94  18 4  0  1  1  0 1994/95 ניו יורק איילנדרס NHL 34  13  14  27  10 —  —  —  —  — 1994/95 מונטריאול קנדיאנס NHL 15  11  9  20  4 —  —  —  —  — 1995/96 מונטריאול קנדיאנס NHL 80  38  58  96  44 6  2  4  6  2 1996/97 מונטריאול קנדיאנס NHL 9  1  10  11  2 —  —  —  —  — 1996/97 סנט לואיס בלוז NHL 69  25  49  74  12 5  1  1  2  2 1997/98 סנט לואיס בלוז NHL 60  22  46  68  24 10  4  4  8  2 1998/99 סנט לואיס בלוז NHL 67  31  34  65  36 13  4  9  13  6 1999/2000 סנט לואיס בלוז NHL 52  26  40  66  8 7  0  7  7  0 2000/01 סנט לואיס בלוז NHL 79  30  52  82  37 15  5  10  15  2 2001/02 דאלאס סטארס NHL 66  15  32  47  16 —  —  —  —  — 2002/03 דאלאס סטארס NHL 65  12  30  42  18 5  0  1  1  0 2003/04 דאלאס סטארס NHL 76  15  25  40  20 5  1  3  4  2 2005/06 קולורדו אוולאנש NHL 62  16  30  46  32 5  0  2  2  6 2006/07 קולורדו אוולאנש NHL 17  4  3  7  10 —  —  —  —  —סה"כ ב-NHL 1,294  515  812  1,327  452 109  35  62  97  36
נבחרת
 שנה נבחרת טורניר תוצאה מש ש א נק דע 1987קנדה אליפות העולם לנוער האליפות בוטלה 6 3 0 3 2

פרסים והוקרה
 גביע מישל ברז'ורו - 1986
 גביע מייק בוסי - 1987 (QMJHL)
 משחקי אולסטאר - 1990,1993,1994,1996,2000 (NHL)
 גביע ליידי בינג - 1993

קישורים חיצוניים

הערות שוליים

קטגוריה:שחקני הוקי קרח קנדים
קטגוריה:קנדים שנולדו ב-1969